stanford-oval/wikipedia huggingface dataset:
Sony α 300

| Sony α 300 |
| --- | --- |

Tyyppi:  Digitaalinen yksisilmäinen peiliheijastusjärjestelmäkamera (DSLR-järjestelmäkamera)
Kenno:  CCD 23,6 × 15,8 mm
Korkein resoluutio:  3 872 pistettä × 2 592 pistettä 10,2 tehokasta megapikseliä
Objektiivi:  Sony-, Minolta AF-bajonetti  Sonyα Lens*1 Konica-Minolta α Lens*1 Konica-Minolta Maxxum Lens*1 Konica-Minolta Dynax Lens*1
Suljinajat:  1/4000 s – 30 s ja B
Tarkennuspisteet:  9
Tarkennustavat:  Automaattinen ja käsisäätöinen
Sarjakuvaus:  3 kuvaa/sekunti
Etsin:  Pentamirror peilietsin, 95 % peitto/Liwe View -Suorakatselu
ISO-arvot:  automaattinen, 100, 200, 400, 800, 1600 ja 3200
Salama:  Ylösnouseva
LCD-näyttö:  2,7" Taittuva ylös/alas
Tallennusmedia:  Compact Flash I ja II sekä Microdrive Memory Stick PRO Duo sovittimella
Paino:  582 runko ja 235g kit objektiivi
Sony α 300 on Sony:n valmistama järjestelmäkamera, joka esiteltiin tammikuussa 2008 yhdessä sisarmalliensa α 200 ja α 350 kanssa. Yhteistä α 200- ja α 300-malleilla on 10,2 megapikselin APS-C -kokoinen CCD-kenno ja runkoon rakennettu kuvanvakain. Erotuksena α 200-mallista α 300:ssa on live view -toiminto, joka mahdollistaa kuvaamisen pokkarikameratyylisesti sommittelemalla kuva kameran takaosassa olevan näytön avulla, sekä taittuva nestekidenäyttö. α 350 eroaa α 300-mallista sensorinsa osalta, jossa on 14,2 megapikselin kenno. Kameran mukana pakkauksessa toimitetaan Sony DT -objektiivi (18–70mm / F3,5-5,6). Muistikorttina kamerassa toimii CompactFlash. Joissakin kameraa koskevissa tiedoissa mainitaan kameraan sopivan myös Sonyn Memory Stick pro duo -korttien, mutta tämä on harhaanjohtavaa sikäli, että Memory stick -kortit tarvitsevat adapterin. Näiden sovittimien saatavuus on kehno.
Sony on nimennyt kuvanvakaimensa Super Steady Shotiksi. Kuvainvakain on kameran rungossa ja se toimii liikuttamalla kameran kennoa liikkeen mukaisesti. Englanninkielinen termi toimintaperiaatteelle on sensor shift. Sonyn mukaan vakaimen tuoma etu kuvaustilanteessa on 2–3 f-arvoa. Arviot tukevat tätä väitettä. Rungon sisäisen kuvanvakautuksen hyvä puoli on, että se toimii kaikilla kameraan kiinnitettävillä objektiiveilla. Huonona puolena on, että etsimen läpi ei näe kuvanvakaimen toimintaan. Vastaavasti joidenkin muiden valmistajien (Canon, Nikon) käyttämä vakautusjärjestelmä näkyy etsimen läpi, mutta vakain on ostettava jokaiseen linssiin erikseen.
Tarvikeobjektiiveja Sonyn Alpha bajonet -kiinnitykseen valmistavat ainakin Sigma ja Tamron. Lisäksi vanhat Minoltan Alpha bajonet -kiinnitykseen valmistamat objektiivit sopivat kameraan. Minoltan objektiiveissa on huomioitavaa, että Rokkor ja Vectus mallimerkinnällä varustetut objektiivit eivät ole yhteensopivia. Lisäksi on huomioitava muuntokerroin kinofilmikokoisten ja APS-C kennolle tarkoitettujen objektiivien välillä. Sony α 300 kamerassa muuntokerroin on 1,5.
Sonyn α 300-mallin korvaa vuoden 2009 lopulla uusi α 330.
Tärkeimmät ominaisuudet

10,2 megapikselin APS-C kokoinen CCD-kenno
Sony Alpha bajonetin linssinkiinnitys
Kuvien tallennus (raw-, jpg- ja raw+jpg -muodossa)
Mahdollisuus kuvata 3:2 tai 16:9 kuvasuhteessa
Kuvanvakain kamerarungossa, joka on nimeltään Super Steady Shot (sensor shift -mekanismi)
Dynaamisen alueen optimointi
Pölynpoistomekanismi
2,7" kääntyvä näyttö
Live view
Pentamirror-etsin, 95 prosentin peittoalue
Yhdeksän tarkennuspistettä
Sarjakuvausnopeus kolme kuvaa sekunnissa
Suljinajat 1/4000 s – 30 s + bulp
ISO 100–3200
Ohjelmat: Auto, P, A, S, M, yö, ranta, urheilu, makro, maisema ja muotokuva
Mitat: 131 × 99 × 75 mm ja 582 g (runko) sekä 235 g (kit objektiivi)
Arviot

Sony α 300 arvio Cameralabs, Gordon Laing 5/08
Sony α 300 arvio Trusted reviews, Cliff Smith 2/09
Sony α 300 arvio Alpha mount world[vanhentunut linkki], Carl Garrard 5/08
Aiheesta muualla

Wikimedia Commonsissa on kuvia tai muita tiedostoja aiheesta .
Alphatracks on pitkänlinjan Sony (ja sitä ennen Minolta) järjestelmäkameran käyttäjän Tom Bonnerin pitämä blogi joka keskitty Sony alpha linjan kameroihin, sen lisävarusteisiin ja kuvaamiseen yleensä. Tom Bonner on kirjoittanut myös Sony a300/a350 Digital field guide kirjan.
Minolta objektiivien yhteensopivuuskartta Sonyn Alpha bajonet -kiinnityksen kanssa (Arkistoitu – Internet Archive)
Sketches of Spain

| Sketches of Spain Miles Davis |
| --- | --- | --- |

Studioalbumin tiedot
 Äänitetty : 10.11.1959, 15.11.1959, 20.11.1959, 10.3.1960 ja 11.3.1960
 Julkaistu: 1960
 Tuottaja(t): Teo Macero
 Tyylilaji: third stream modaalinen jazz
 Kesto: 41.19
 Levy-yhtiö: Columbia
Miles Davisin muut julkaisut
| Kind of Blue 1959 | Sketches of Spain 1960 | Friday Night At Blackhawk 1961 |
Sketches of Spain on Miles Davisin albumi vuodelta 1960. Albumi on Miles Davisin ja Gil Evansin orkesterin kanssa kolmas yhteistyönä tekemä levy.
Kappaleet

Concierto de Arajunez
Will o’ the Wisp
The Pan Piper
Saeta
Solea
Kokoonpano

Miles Davis – trumpetti
Ernie Royal – trumpetti
Bernie Glow – trumpetti
Johnny Coles – trumpetti
Dick Hixon – pasuuna
Frank Rehak – pasuuna
Joe Singer – käyrätorvi
Tony Miranda – käyrätorvi
Jimmy Buffington – käyrätorvi
Bill Barber – tuuba
Jack Knitzer – fagotti
Albert Block – huilu
Harold Feldman – huilu
Romeo Pencue – oboe
Danny Bank – bassoklarinetti
Janet Putman – harppu
Paul Chambers – kontrabasso
Jimmy Cobb – rummut
Elvin Jones – perkussiot
Sonya Blade

Sonya Blade on fiktiivinen hahmo Mortal Kombat -videopeleissä. Hänen ääninäyttelijänään toimii Dana Lyn Baron.
Taustaa

Sonya Blade on Yhdysvaltain erikoisjoukkojen luutnantti ja toimii yhdessä Majuri Jackson ”Jax” Briggsin kanssa. Hän on myös työskennellyt Kanon kanssa, kunnes heistä tuli vihollisia. Sonyalla on musta vaatetus ja poninhäntä. Myöhemmin Sonya sai sinisen erikoisjoukkojen vaatetuksen ylennyttyään kenraaliksi.
Elokuvissa

Vuoden 1995 Mortal Kombat -elokuvassa Sonya osallistui Raidenin valitsemana Mortal Kombat -turnaukseen, koska hän halusi kostaa Kanolle tämän murhattua Sonyan ystävän. Turnauksessa Sonya kohtaa Kanon ja taistelee häntä vastaan voitokkaasti, minkä jälkeen Sonya tappoi Kanon taittamalla tämän niskat. Myöhemmin Sonya ilmaisi huolensa Gorosta, mutta Raiden sanoi että vain heidän omat pelkonsa voivat estää heitä voittamasta turnausta. Myöhemmin Shang Tsung otti Sonyan panttivangiksi Johnny Cagen kukistettua Goron ja haastoi Sonyan kohtaamaan hänet valehdellen, että kieltäytyminen johtaisi Earthrealmin häviöön. Myöhemmin Kitana, Liu Kang ja Johnny Cage onnistuivat vapauttamaan Sonyan ja Liu Kang kukisti Shang Tsungin, mikä johti Earthrealmin voittoon. Jatko-osassa Mortal Kombat: Annihilation Sonya järkyttyi, kun Shao Kahn tappoi Johnny Cagen taittamalla tämän niskat. Myöhemmin Sonya yhdessä Jaxin kanssa kukistivat kyborgiksi muutetun Cyraxin ja Kitanan pahan kloonin Mileenan. Myöhemmin taistelussa Shao Kahnin joukkoja vastaan Sonya onnistuu kukistamaan Ermacin taittamalla tämän niskat. Myöhemmin Sonya todisti Shao Kahnin kukistumisen ja Raidenin henkiinheräämisen.
Animaatioelokuvassa Mortal Kombat Legends: Scorpion's Revenge Sonya todisti, kuinka Goro kukisti Jaxin repimällä tämän kädet irti Sonyan järkytykseksi. Myöhemmin Sonyan yrittäessä jäljittää Kanoa, hän kukistaa Reptilen taistelussa ja tappaa tämän repmällä tämän pään irti. Myöhemmin Sonya ja Johnny Cage lähtivät Kanon perään vapauttamaan vangitun Jaxin ja he kukistavat Kanon apulaiset ja vapauttavat Jaxin, joka uusien kyberneettisten käsiensä avulla kukisti Kanon ja tappoi hänet. Myöhemmin Sonya todisti, kuinka Scorpion huijasi Shang Tsungia pakottamaan hänen julistamaan Liu Kangin turnauksen voittajaksi ja Scorpionin kukistavan Quan Chin. Saaren romahtaessa Sonya onnistuneesti pakenee muiden kanssa veneellä ja sallii Johnnyn halaavan häntä kiitoksena.
Vuoden 2021 Mortal Kombat -elokuvassa Sonya kuulusteli vangittua Kanoa piilopaikassaan jonne Jax oli ohjannut Cole Youngin ja tämän perheenjäsenet turvaan. Sonya kertoo heille tutkineensa yhdessä Jaxin kanssa Mortal Kombatin olemassaoloa ja lohikäärmemerkin siirtyvän sen kantajalta tämän kukistaneelle henkilölle. Myöhemmin Kanon avustuksella Sonya ja Cole onnistuivat kukistamaan Reptilen ja he matkasivat Raidenin temppelille, jossa Sonya treenatessaan rohkaisi Jaxia jatkamaan taistelua tämän nykyisestä tilastaan huolimatta. Myöhemmin Kanon petettyä muut Sonya taisteli Kanoa vastaan tappaen hänet jonka jälkeen Sonya avusti Colea kukistamaan Mileenan. Myöhemmin Scorpionin kukistettua Sub-Zeron ja Raidenin karkoitettua Shang Tsungin hän määräsi Sonyan avustamaan muita uusien taistelijoiden etsimisessä ja värväämisessä tulevaa turnausta varten.
Stanislav Jungwirth
Henkilökohtaiset ennätykset

400 metriä: 49,4 (1953)
800 metriä: 1.47,5 (1957)
1 000 metriä: 2.21,2 (1952)
1 500 metriä: 3.38,1 (1957) (ME)
Terveydenhoito Kiinassa

Terveydenhoito Kiinassa on valtava järjestelmä, joka tarjoaa maailman suurimman valtion väestölle terveydenhoitopalvelut yli miljoonan sairaalan ja lääkäriaseman avulla. 2020-luvun alussa 96% maan asukkaista, noin 1,36 miljardia ihmistä, oli sairausvakuutuksen parissa.
Terveydenhoito on ollut merkittävä Kiinan talouskasvun sosiaalinen haaste. 2000-luvun alussa tarttuvien tautien osuus kuolemista oli 20 %. Hengitystieinfektiot, hepatiitti ja tuberkuloosi lisäävät kuolleisuutta. Yleisin kuolinsyy on syöpä, yli 50 %. Yleisiä ovat myös sydän- ja verisuonitaudit, tieonnettomuudet, depressiot ja itsemurhat. Maailmanlaajuinen SARS-epidemia vuonna 2003 Etelä-Kiinassa osoitti terveydenhuollon kehitystarpeen.
Resurssit

Kiina käytti 5,6 % BKT:stä terveydenhoitoon vuonna 2004, kun yleinen keskiarvo on 10 %. WHO:n mukaan Kiinassa sairausvakuutus kattoi 40 % väestöstä vuonna 2005. WHO:n mukaan Kiinan terveydenhoito on epätasa-arvoista.
80 % sairaanhoitoresursseista on kaupungeissa, vaikka 70 % väestöstä asuu maalla. Sairaalat saavat tulonsa lääkkeiden myynnistä. Siksi lääkärit myyvät mahdollisimman kalliita lääkkeitä. Sairausvakuutuksen puutteen vuoksi vähävaraisilla ei ole varaa etsiä hoitoa. Järjestelmä tukee antibioottien ylitarjontaa, joka lisää resistenttikantojen riskiä. Tiedonvapauden puute hidastaa terveyskatastrofien torjuntaa.
Indikaattorit

Eliniän odote oli 78 vuotta vuonna 2023 - miehillä 75 ja naisilla 81 vuotta. Lapsikuolleisuus on 6,5 kuollutta tuhatta elävänä syntynyttä kohti.
Indikaattorit > Siirtotyöläiset

Maalta kaupunkeihin muuttavien sairaanhoito ja terveydenhoito on heikompaa. Työperäisestä sairauksista 90% on siirtotyöläisillä. Kaivoksissa, rakennuksilla ja kemiantehtaissa kuolleista oli 80-85 % siirtotyöläisiä. Siirtotyöläisnaisten lapsikuolleisuus ja synnytyskuolleisuus on muuta väestöä korkeampi. Siirtotyöläiset saattavat jäädä ilman vakavan sairauden tai onnettomuuden sairaanhoitoa, koska heiltä puuttuu sairausvakuutus tai rahaa. Shanghai-tutkimuksen mukaan vuosina 1993-1996 vakituisista asukkaista 73,7%:lla ja siirtotyöläisistä 6,7%:lla oli sairausvakuutus. Ilman vakuutusta sairaanhoito on maksettava itse. Jokaisella kiinalaisella on asuinpaikkalupa hukou. Hukoun voi vaihtaa, mutta se vie aikaa ja rahaa ja saattaa vaatia suhteita ja korruptiota. Kaupunkien siirtotyöläisten maaseudun hukoun omaavat saavat merkittävästi pienemmän taloudellisen korvauksen lapsensa liikennekuolemasta verrattuna vastaavaan lapsen liikennekuolemaan kaupungin hukoun omaavalle.
Tupakointi

[Vuonna 2008 arvioitiin, että [tupakointi]] tappaa miljoona kiinalaista vuosittain, ja luvun odotettiin kasvavan kahteen miljoonaan vuoteen 2020 mennessä.
Kiinalaisten tupakointi on taloudellisesti merkittävää kansallisesti ja kansainvälisesti. Kiina on maailman suurin savukkeiden tuottaja ja käyttäjä. Kiinassa asuu kolmannes maailman tupakoijista: yli 300 miljoonaa tupakoijaa. Yli puolet aikuisista miehistä tupakoi. Lisäksi 700 miljoonaa tupakoimatonta altistuu passiiviselle tupakoinnille viikottain.
Tupakkavero on suurin hallituksen yksittäinen tulolähde. Tupakointia ei ole tehokkaasti rajoitettu tai hillitty. Päinvastoin valtion omistama tupakkomonopoliyritys pyrkii edistämään tupakointia. Terveysministeriö valistaa terveysvaaroista. Kiina on allekirjoittanut muttei ratifioinut tupakoinnin hillintäohjelman.
AIDS

Kiina sääti ensimmäisen lain AIDSin torjumiseksi 1.3.2004.
AIDS > Henanin AIDS-katastrofi

1990-luvun puolivälissä maaseudulla Henanissa alkoi mittava AIDS-katastrofi. Se levisi verenmyynnin kautta. Verenluovutuskertoja lisättiin palauttamalla punasoluseos, josta oli erotettu veriplasma, takaisin luovuttajille. Seos sisälsi useamman luovuttajan verta, mikä johti HIV-epidemiaan. Lääkealan tehtaissa tarvittiin verta. Luovuttajille maksettiin noin neljä euroa 400-800 millilitrasta. Osa viljelijöistä rakensi talon verenluovutusrahoilla. Verikauppaa harjoittivat kymmenet eri yritykset, joista osa oli viranomaisten omia.  Helsingin Sanomien silloisen Kiinan ulkomaankirjeenvaihtajan Pekka Mykkäsen mukaan AIDS-katastrofi oli uhrien määrän mukaan todennäköisesti suurin Kiinan tragedia kulttuurivallankumouksen jälkeen ja mittavin ihmisen aiheuttama terveydenhuollon katastrofi. Joku saattoi luovuttaa verta 11 kertaa vuorokaudessa. Tavallista oli kaksi kertaa päivässä. Vuonna 2003 20 % kiinalaisista ei tiennyt AIDS:sta. 2,6 % tiesi että kondomi suojaa siltä.
Katastrofista ilmestyi ensimmäinen kiinalainen raportti vuonna 2000 ja tietoja ulkomailla vuonna 2001. Vuonna 1996 Henaissa oli 100 000 sairastunutta ja eräässä testissä 84 % testatuista oli sairastunut. Myöhemmin sairastuneiden määräksi arvioitiin 500 000 – miljoona ihmistä. Henain lisäksi projekti vaikutti seuraavissa provinsseissa: Hebei, Anhui, Shanxi, Shaabxi, Hubei ja Guizhou. Gynekologi Gao Yaojie lopetti vapaaehtoisesti eläkepäivänsä ja ryhtyi jakamaan ihmiseille tietoa taudista. Hän jopa myi talonsa painaakseen tietovihkoja AIDSista. Viranomaiset yrittivät estää Gao Yaojien ja Wan Yanhain työtä. Gao Yoejie sai Jonathan Mann aids-palkinnon työstään. Provinssin terveysviraston johtaja Liu Quanxi esti Gaota matkustamasta palkinnon hakuun. Liu Quanxi oli sijoittanut kuuteen veriasemaan ja markkinoinut verituotteita USA:ssa. Liu Quanxi ei joutunut vastuuseen verenmyynnistä, vaan yleni vuonna 2003 maakunnan terveys-, koulutus- ja kulttuurikomitean johtajaksi. Verikatastrofin aikainen Henain puolueen johtaja Li Changchun yleni politbyron pysyväiskomiteaan (8. vaikutusvaltaisin mies Kiinassa).
AIDS > Human Right Watch

Human Rights Watchin mukaan Kiinan hallitus on vahvistanut lainsäädäntöä, parantanut lääkitystä ja laatinut syrjintää ehkäisevän lain. Kiina vaati 1.9.2007 alkaen tiedon HIV/AIDS-statuksesta kaikkien matkailijoiden viisumihakemuksiin. AIDS-ohjelman johtaja Joe Amonin mukaan: “HIV-statukseen perustuva syrjintä matkailussa on tehoton terveydenhoidon strategia ja loukkaa ihmisoikeuksia. Global Fund boardin painostuksesta Kiina lupasi peruuttaa HIV/AIDS-infektoituneiden maahantulokiellon.
AIDS-ryhmien kokouksia peruutettiin kesällä 2008 (Guangdong, Kanton ja Kaifeng) ja kaksi toimistoa suljettiin Henanissa. Huhtikuussa estettiin 350:n osallistujan mielenosoitus tehottomasta lääkehoidosta Zhengzhou:ssa. Vuosina 2007-2008 kuuluisia AIDS-aktivisteja vangittiin ja pidettiin kotiarestissa. Heihin sisältyi: Reebok 2005 ihmisoikeuspalkinnon saaja Li Dan, 80-vuotias AIDS-aktivisti tohtori Gao Yaojie ja aviopari Hu Jia ja Zeng Jinyan.
Suuret hengitystievirusepidemiat > Lintuinfluenssa

Vuonna 1997 Kiinassa havaittiin lintuinfluenssavirus H5N1.
Suuret hengitystievirusepidemiat > SARS

Keväällä 2003 SARS-epidemian aiheutti Etelä-Kiinassa havaittu uusi hengitystievirus. Se levisi maailmanlaajuisesti ja aiheutti 11 mrd. dollarin kustannukset. SARS osoitti terveydenhoidon ja talouden suoran yhteyden. Epidemian jälkeen Kiinan hallitus on sijoittanut enemmän terveydenhoitoon. Sairaus havaittiin ensimmäiseksi Guangdongin provinssissa. Se levisi 30 maahan ja tappoi yli 770 ihmistä. Kiina reagoi tautiin vasta kun sairaus uhkasi sen kansainvälistä mainetta sijoituskohteena ja talouskasvua.
Suuret hengitystievirusepidemiat > Covid-19

Vuonna 2019 tarttuva hengitystievirus COVID-19 havaittiin ensimmäisenä Wuhanissa ja levisi  pandemiaksi joka surmasi miljoonia ihmisiä koko maailmassa.
Kiinan sairausvakuutusjärjestelmä tarjosi ilmaisia COVID-rokotuksia, ja joulukuuhun 2021 mennessä maassa oli rokotettu 1,2 miljardia ihmisä. Tämä oli maailman suurin rokotuskampanja ikinä.
Muut tarttuvat taudit

Terveydenhuollon ansiosta Kiinasta on hävitetty tai saatu kuriin 70 vuoden aikana rutto, isorokko, kolera ja pilkkukuume. Vuonna 2021 WHO julisti, että myös malaria on saatu hävitettyä Kiinasta.
WHO:n mukaan (2004) 1,5 miljoonaa kiinalaista sai tuberkuloosin vuosittain, joista 150 000 -250 000 kuolee tautiin. Tauti paranisi 6 kk:n ja alle 20 euron lääkityksellä. Ulkomaisella tuella 90 % kiinalaispotilaista on selvinnyt. 250 000 tuberkuloosipotilaan lääkitys maksaisi 5 miljoonaa dollaria. Vuoteen 2004 mennessä Kiinan hallinto ei kokenut tärkeäksi laajentaa ohjelmaa maaseudulla. Sen sijaan se on sijoittanut esimerkiksi vuosittain miljardi dollaria avaruusohjelmaan.
87 miljoonaa kiinalaista kantaa hepatiitti B -virusta, ja 7,6 miljoonaa hepatiitti C:tä. Hepatiitit B ja C ovat maksasyöpien yleisin syy Kiinassa. Vauvojen rokottaminen on vähentänyt lasten hepatiittia 95%, ja heistä on kasvamassa ensimmäinen sukupolvi ilman hepatiittia. Vuonna 1992 yli 10 % lapsista kantoi kroonista hepatiittia, nykyisin alle prosentti.
Tieliikenneonnettomuudet

Liikenneonnettomuuksissa kuolee vuosittain 250 000 henkeä Kiinassa. Moottoriliikenteen kasvuun sisältyy merkittävä tieturvallisuuden parantamisen haaste.
Aiheesta muualla

WHO country page (Arkistoitu – Internet Archive)
WHO country office web site
Western Pacific Country Health Information Profile
Sotajumala / Deathchain

| Sotajumala / Deathchain Sotajumala & Deathchain |
| --- | --- | --- |

Split-albumin tiedot
 Äänitetty : Studio Audio & Basement Alliance; Hellhole; Studio Sound.
 Julkaistu: 28. huhtikuuta 2010
 Tyylilaji: death metal thrash metal
 Kesto: 18.14
 Levy-yhtiö: Cobra Records
Listasijoitukset
  6.
Sotajumalan muut julkaisut
| Teloitus 2007 | Sotajumala / Deathchain 2010 | Kuolemanpalvelus 2010 |
Deathchainin muut julkaisut
| Death Eternal 2008 | Sotajumala / Deathchain 2010 | Death Gods 2010 |
Sotajumala / Deathchain on ko. yhtyeiden split-single, joka on julkaistu vuonna 2010.
Kappaleet

Sotajumala
Sinun virtesi – 6.34
Prowler – 4.02 (Iron Maiden -cover)
Deathchain
The Crawling Chaos – 4.16
Purgatory – 3.22 (Iron Maiden -cover)
Kokoonpano

Mynni Luukkainen – laulu
Tomi Otsala – basso, taustalaulu
Pete Lapio – kitara
Kosti Orbinski – kitara
Timo Häkkinen – rummut
K.J. Khaos – laulu
Cult – kitara
Corpse – kitara
Kuolio – basso
Kassara – rummut
Paul Di’Anno – laulu kappaleessa Prowler
Tommi Salmela – laulu kappaleessa Purgatory
Aiheesta muualla

Sotajumala / Deathchain Discogsissa. (englanniksi)
Albumi Sotajumala / Deathchain Encyclopaedia Metallum -sivustolla (englanniksi)
Sotajumala
| --- | --- |
Studioalbumit:   Death Metal Finland  Teloitus  Kuolemanpalvelus  Raunioissa 
EP:t:  Panssarikolonna
Split-albumit:   Sotajumala/Torture Killer  Sotajumala/Deathchain 
Demot:  Sotajumala
Singlet:  Kuolinjulistus
Videografia:  Slaughter at Lutakko
Sud-Ouest SO.4050 Vautour II

| Sud-Ouest SO> 4050 Vautour II |
| --- | --- |
 Sud-Ouest SO.4050 Vautour II A
Tyyppi:  hävittäjäpommittaja
Alkuperämaa:   Ranska
Valmistaja:  Société Nationale de Constructions Aéronautiques du Sud-Ouest
Miehistö:  2
Ensilento:  1952
Käyttöönottovuosi:  1956
Mitat
Pituus:  15,57 m
Kärkiväli:  15,09 m
Korkeus:  4,72 m
Nopeus:  1 160 km/h
Lentomatka:  2 575 km
Voimanlähde
Koneisto:  2 x SNECMA Atar 101E-3
Teho:  2 x 3 500 kgp
Aseistus
Aseistus:  4 x 30 mm [konetykki]
Sud-Ouest SO.4050 Vautour II (suom. Korppikotka, alk. Sud-Ouest Vautour) on ranskalainen hävittäjäpommittaja, jossa oli kaksi suihkumoottoria. Se kehiteltiin 50-luvulla, ensilento tapahtui vuonna 1952. Sitä käytti Ranskan ohella ainoastaan Israel. Konetyyppi osallistui ainakin niin sanottuun kuuden päivän sotaan, vuonna 1967.
Vautour II oli raskas ja pommituksiin soveltuva. Se ei ollut kovin nopea hävittäjänä (huippunopeus 1 105 km/h - MiG-15:n luokkaa), ja sen tehtävät peri lähinnä rynnäköinnissä Miragen pommitukseen soveltuvat muunnokset, sekä Dassault Super Étendardin ja Dassault Étendard IVin ohella SEPECAT Jaguar. Vautourin tyhjäpaino oli 10 000 kg, sekä ensimmäinen lentoonlähtöpaino 20 000 kg. Lakikorkeus oli 15 000 metriä. N-versio oli yöhävittäjä (N - nuit).
Konetyyppiä leimasi raskas tykkiaseistus, sillä siinä oli 4x 30 millimetrin lentokonetykkiä. Vautourissa oli myös sisäpuolinen pommisäiliö ulkoisten aseripustimien ohella. Kone saattoi käyttää maamaaleja vastaan sekä pommeja (max. 2 725 kg, 6 000 paunaa sisäpuolisesti) että raketteja, tykkiaseitten ohella. Enimmäisasekuorma ulkopuolisiin ripustimiin oli 4 000 kg eli 8 800 paunaa, yhteensä 4 400 kg, eli 9 700 paunaa.
Vuosina 1960 - 1962 Ranska suoritti sarjan ydinkokeita, joiden tuloksena operatiivinen pommitusvalmius saavutettiin 1964. Vautour II kykeni pudottamaan ydinpommeja, tyyppiä AN-11 ja AN-22. Joskin Vautour II oli toissijainen vaihtoehto, Mirage IV:n ollessa ensisijainen. Ensimmäinen plutonium-pohjainen ydinpommi AN-11 oli vain noin 1/3 Fat Manin painosta (1 500 kg).
Sud Aviation Vautour II poistettiin lentokalustosta vuonna 1979.
Taistelukoneesta valmistettiin kolmea eri versiota:
A — rynnäkkömuunnos
B — pommitusmuunnos
N — yöhävittäjämuunnos
Aiheesta muualla

Kuvia tai muita tiedostoja aiheesta Sud-Ouest SO.4050 Vautour II Wikimedia Commonsissa
Sotelma

Sotelma (Société des télécommunications du Mali) on malilainen tietoliikenneyhtiö. Sen pääkonttori sijaitsee maan pääkaupungissa Bamakossa. Yhtiö vastaa paikallisesta ja kansainvälisestä lanka- ja matkapuhelinverkosta sekä Internet-yhteyksistä. Sotelman tavaramerkki on Malitel.
Sotelma on perustettu vuonna 1989, jolloin maan kansallinen ja kansainvälinen tietoliikenne erotettiin postilaitoksesta. Valtion omistama yhtiö yksityistettiin vuonna 2009, jolloin 51 % sen osakkeista myytiin marokkolaiselle Maroc Télécomille. Nykyään Sotelma/Malitelilla on yli kymmenen miljoonaa asiakasta. Sen kilpailija on ranskalaisomisteinen matkapuhelinoperaattori Orange Mali.
Aiheesta muualla

Sotelma/Malitel (ranskaksi)
Sophus Tromholt
Teoksia

Tromholt, Sophus: Under the Rays of the Aurora Borealis: in the Land of the Lapps and Kvæns. Sampson Low, Marston Searle & Rivington, Lontoo 1885, 2 osaa, yht. 306 sivua
Aiheesta muualla

Kuvia tai muita tiedostoja aiheesta Sophus Tromholt Wikimedia Commonsissa
Stony Rapids

| Stony Rapids |
| --- | --- |

 Stony Rapids
 Koordinaatit: 59°15′27″N, 105°50′06″W 
Valtio:   Kanada
Provinssi:  Saskatchewan
Perustettu:  1. marraskuuta 1983
Rekisteröity  (Northern Hamlet):  1. huhtikuuta 1992
Hallinto:  
 – Asutustyyppi:  Pikkukylä
 – Hallinnon tyyppi:  Kunta
 – Pormestari:  Curtis Fiss
Pinta-ala:  
 – Kokonaispinta-ala:  3,96 km²
Väkiluku (2006):  255
 – Väestötiheys:  64,3 as./km²
Aikavyöhyke:  UTC-6
Suuntanumero(t):  306
Infobox OKVirheellinen NIMI-arvo: 
Stony Rapids on kylä Saskatchewanin provinssissa, Kanadassa. Kylä sijaitsee Fond-du-Lac joen rannalla provinssin pohjoisosassa, ainoastaan 64 kilometriä Luotesterritorioiden rajalta. Vesireitti yhdistää Stony Rapidsin muihin läheisiin yhteisöihin, kuten Fond-du-Lac, Uranium City ja Camsell Portage. Kylässä on 255 asukasta (2006).
Ennen vuotta 2007 kylään ei johtanut ympärivuotista tietä. Kuljetukset suoritettiin talvitietä pitkin sekä lentokoneella. Stony Rapidsin lentoasema on etenkin kesäaikana erittäin vilkkaassa käytössä. Alueella sijaitsee lukuisia kalastus ja metsästysjulkaisuissa esiteltyjä arvostettuja erämatkakailupalveluja tarjoavia yhtiöitä.
Kylän lähettyviltä on Pure Nickel Inc. yhtiön koeporauksissa löydetty nikkeli ja kupari esiintymiä.
Stony Rapid:ssä on Suomessakin kuultava radiomajakka, mikä lähettää taajuudella 287 kHz.